នាយក​រដ្ឋមន្រ្តី​ថៃ​ស្រី​ទីមួយ​ត្រៀម​នឹង​ចូល​កាន់​តំណែង
អាម្មរណ៍​របស់​យើង​ ដំណោះ​ស្រាយ​និង យោបល់​របស់​យើង​គឺ​និយាយ​​ឬ​អង្គុយ​ពិភាក្សា​គ្នា
ប្រទេសថៃជិតមាននាយករដ្ឋមន្រ្តីស្រីជាលើកដំបូងគឺ លោកស្រី Yingluck Shinawatraដែលជាប្អូនស្រីរបស់នាយករដ្ឋមន្រ្តីបណ្តេញចេញពីតំណែង Thaksin Shinawatra។ ការទទួលជោគជ័យរបស់លោកស្រី ជាមេដឹកនាំគណបក្សប្រឆាំងភឿថៃបានធ្វើឲ្យមានសេចក្តីសង្ឃឹមថា ស្រ្តីអាចនឹងដើរតួសំខាន់ជាងមុនក្នុងប្រទេសដែលមាននយោបាយ គ្រប់គ្រងដោយបុរស។ ក៏ប៉ុន្តែមនុស្សជាច្រើនមានសំណួរថាតើនាងអាចចេញពីស្រមោលបង ប្រុសនាងឬទេ បន្ថែមពីលើការប្រឈមនឹងរបាំងវប្បធម៌និងសង្គមថៃមកលើស្រ្តី។ កាលពីពេលថ្មីៗនេះលោកស្រី Yingluck Shinawatra ទទួលបានជោគជ័យមួយយ៉ាងសម្បើមក្នុងការបោះឆ្នោតទូទាំងប្រទេសយ៉ាង សំខាន់មួយក្នុងប្រវត្តិសាស្រ្តថៃ។ គណបក្សភឿថៃរបស់លោកស្រីបានឈ្នះភាគច្រើនលើសលុបលើអ្នកដឹកនាំ ជាន់ខ្ពស់តាមលំនាំចាស់ថៃដែលនៅពីក្រោយខ្នងគណបក្សប្រជាធិបតេយ្យ កាន់អំណាចរបស់លោកនាយករដ្ឋមន្រ្តី Abhisit Vejjajiva។ អ្នកជំនួញស្ត្រីអាយុ៤៤ឆ្នាំរូបនេះ កំពុងរៀបចំចូលកាន់តំណែងនយោបាយដំបូងជានាយករដ្ឋមន្រ្តីស្រីនៃ ប្រទេសថៃជាលើកទីមួយ។ លោកស្រីមានប្រសាសន៍ថា បន្ទាប់ពីភាពវឹកវរខាងនយោបាយនិងអំពើហិង្សាដែលមិនចេះចប់នៅតាម ផ្លូវ ប្រទេសថៃអាចទទួលផលប្រយោជន៍ពីការមានស្រ្តីជាអ្នកដឹកនាំម្តង។ «ខ្ញុំគិតថា ខ្ញុំអាចប្រើឋានៈខ្ញុំជាស្ត្រី ម្នាក់មកនិយាយជាមួយអ្នកទាំងអស់គ្នាដើម្បីធ្វើឲ្យប្រទេសនេះដើរ ទៅមុខដោយប្រើយុទ្ធសាស្ត្រសន្តិភាព »។ ក៏ប៉ុន្តែអ្នករិះគន់លោកស្រី Yingluck បាននិយាយថា លោកស្រីគ្រាន់តែជាអ្នកតំណាងឲ្យបងប្រុសរបស់លោកស្រីអតីតនាយក រដ្ឋមន្រ្តី Thaksin Shinawatra តែប៉ុណ្ណោះដែលជាមេដឹកនាំបែកបាក់ដែលត្រូវបានពួកយោធាបណ្តេញចេញ កាលពីឆ្នាំ២០០៦។ រដ្ឋប្រហារនោះនាំឲ្យមានការប្រទាញប្រទង់អំណាចរយៈពេលប៉ុន្មាន ឆ្នាំរវាងអ្នកដឹកនាំតាមលំនាំចាស់ និងអ្នកគ្រាំលោក Thaksin ដែលធ្វើការតវ៉ារហូតដល់បិទទីក្រុងបាងកក។ បាតុករប្រដាប់ដោយអាវុធក្នុងចំណោមបាតុករជាច្រើនបានវាយប្រហារជាមួយទាហានដែលបញ្ជូនទៅបង្រ្កាបបាតុកម្មនោះ។ មនុស្សជាង៩០នាក់បានត្រូវគេសម្លាប់ ដែលភាគច្រើនជាជនស៊ីវីល។ ក្នុងការឆ្លើយតបទៅនឹងអំពើហឹង្សា អង្គការស្ត្រីជាង៦០បានរួមគ្នាដើម្បីបង្កើតជាបណ្តាញស្រ្តីដើម្បី កែទម្រង់ប្រទេសថៃដើម្បីជំរុញឲ្យស្រ្តីមានការចូលរួមក្នុងនយោបាយ កាន់តែច្រើន។ ប៉ុន្មានឆ្នាំថ្មីៗនេះស្រ្តីមានចំនួនប្រហែល១៥ភាគរយនៃអ្នក ដឹកនាំដែលត្រូវគេបោះឆ្នោតជូនតែប៉ុណ្ណោះ។ អ្នកសម្របសម្រួល Sutada Mekrungruengkul បានប្រៀបធៀបការបែកបាក់របស់ថៃទៅនឹងក្មេងប្រុសពីរនាក់កំពុងតែ វាយប្រតប់គ្នានៅទីធ្លាសាលា។ «អាម្មរណ៍របស់យើង ដំណោះស្រាយនិង យោបល់របស់យើងគឺនិយាយឬអង្គុយពិភាក្សាគ្នា។ ប្រហែលជាយើងមិនត្រូវវាយប្រហារគ្នាទេ យើងមិនត្រូវការដណ្តើមអំណាច ហើយបណ្តេញមនុស្សម្នាក់ចេញនោះទេ»។ ក្រុមហ៊ុនជំនួញថៃនាំមុខគេក្នុងពិភពលោកជាប្រទេសមួយដែលបាន ជ្រើសរើសស្ត្រីជាប្រធាន។ ការស្ទង់មតិនាពេលថ្មីៗនេះបានឲ្យដឹងថាប្រហែលជា៣០ភាគរយនៃ ក្រុមហ៊ុនមានស្រ្តីជានាយកប្រតិបត្តិ។ ក៏ប៉ុន្តែស្ត្រីនៅតែមានចំនួនតិចក្នុងនយោបាយ។ ទោះបីជាលោកស្រី Yingluck ជាបេក្ខភាពជាន់ខ្ពស់ក៏ដោយ ក៏រាល់គណបក្សដែលឈរឈ្មោះបោះឆ្នោត រួមទាំងគណបក្សរបស់លោកស្រីផង មិនបានអើពើនឹងសេចក្តីណែនាំផ្សេងៗដែលចែងក្នុងរដ្ឋធម្មនុញ្ញ អំពាវនាវឲ្យមានបេក្ខភាពស្រ្តីច្រើនសមរម្យទេ។ បេក្ខភាពស្រ្តីក្នុងគណបក្សភឿថៃមានចំនួន១៦ភាគរយ ខណៈដែល គណបក្សប្រជាធិបតេយ្យកាន់អំណាចមាន១១ភាគរយដែលភាគច្រើននៅចុងបញ្ជី ឈ្មោះ។ នៅក្នុងសន្និសិទកាសែតមុនការបោះឆ្នោតសម្រាប់ស្ត្រីឈរជាបេក្ខជន លើគេក្នុងបញ្ជីបេក្ខជនបោះឆ្នោត មានតែស្រ្តីមួយចំនួនប៉ុណ្ណោះបានទៅចូលរួម ហើយគ្មាននរណាម្នាក់ដូចជាចាប់អាម្មរណ៍ក្នុងការពិភាក្សាពីកង្វះ ការគាំទ្រស្រ្តីក្នុងការងារនយោបាយទេ។ លោកស្រី Sutada និយាយថាបេក្ខជននយោបាយស្រ្តីជាច្រើនគ្រាន់តែរៀនពាក្យសម្តីនយោបាយ ដើម្បីឲ្យគេបោះឆ្នោតឲ្យតែប៉ុណ្ណោះ ហើយមិនសូវយកចិត្តទុកដាក់ក្នុងការជំរុញគណបក្សនានា ឲ្យចាត់វិធានការណ៍ឲ្យមានបេក្ខនារីឲ្យកាន់តែច្រើននោះទេ។ «បើតាមខ្ញុំគិត នេះប្រហែលមកពីបញ្ហាវប្បធម៌។ យោងទៅតាមច្បាប់យើងត្រូវតែអនុវត្តតាម ក៏ប៉ុន្តែយោងតាមវប្បធម៌យើងមិនអើពើ។ គឺមិនអើពើដោយស្វ័យប្រវត្តិ»។ លោកស្រី Sutada និយាយថា វាឆាប់ពេកនឹងនិយាយថាតើការឡើងកាន់តំណែងរបស់លោកស្រី Yingluck និងមានប្រយោជន៍ឬទេដល់តួនាទីស្ត្រីនៅក្នុងនយោបាយឬការខិតខំ ប្រឹងប្រែងដើម្បីផ្សះផ្សាការបែកបាក់នយោបាយដ៏ជូរចត់របស់ប្រទេសថៃ។ គណបក្សភឿថៃកំពុងតែគិតដល់ការអត់ឱនទោសដល់សកម្មជននយោបាយ និងអ្នកនយោយដែលត្រូវគេហាមឃាត់។ លោកស្រី Yingluck កំពុងតែគិតផងដែរដល់ការលើកលែងទោសបងប្រុសរបស់លោកស្រី ដែលកំពុងតែរស់នៅនិរទេសខ្លួនចាប់តាំងពីឆ្នាំ២០០៨ ដើម្បីជៀសវាងទោសជាប់គុកពីបទពុករលួយ។ ការត្រឡប់មកវិញរបស់លោក Thakshin Shinawatra គឺប្រហែលជាអាចនាំនូវអសិ្ថរភាពម្តងទៀតមកប្រទេសថៃ ក៏ប៉ុន្តែ លោកស្រី Yingluck មានប្រសាសន៍ថា សម្រាប់ពេលបច្ចុប្បន្ននេះ ការវិលត្រឡប់មកវិញរបស់បងប្រុសលោកស្រីមិនមែនជារឿងអាទិភាពទេ។ «ខ្ញុំសូមនិយាយថា ការលើកលែងទោសគ្រាន់តែជាវិធីសាស្រ្តមូយប៉ុណ្ណោះនៅក្នុងដំណើរការ ផ្សះផ្សា។ ក៏ប៉ុន្តែ យើងមិនមានបំណងលើកលែងទោសនៅពេលនេះទេ។ អ្វីដែលយើងមានបំណងនោះ គឺថាតើយើងអាចធ្វើឲ្យប្រទេសថៃដើរទៅមុខ និងថាតើយើងអាចជួយប្រទេសថៃឲ្យរូបរួមគ្នាដោយវិធីណា»។ ខណៈពេលដែល លោកស្រី Yingluck ត្រៀមខ្លួនចូលកាន់តំណែងនៅប៉ុន្មានសបា្តហ៍ខាងមុខនេះ ប្រជាពលរដ្ឋថៃទាំងអស់ កំពុងរង់ចាំមើលថាតើជំនាញនយោបាយដែលមិនទាន់បានសាកល្បងរបស់លោក ស្រី អាចយកជ័យជំនះលើប្រទេសដែលមានការបែកបាក់យ៉ាងខ្លាំងនេះ ឬក៏តើលោកស្រីអាចកែប្រែគោលជំហរនយោបាយដ៏ទូលំទូលាយក្នុងចំណោម បុរសនិង ស្រ្តី។ ប្រែសម្រួលដោយ ហ៊ុយ សម្ភស្ស